《广游志(节选)》
明代·王士性

登南昌滕王阁，赣大水西来注北，阁与水称，杰然大观。然不若武昌黄鹤楼。虽水与滕王来去不殊，而楼制工巧奇丽，立黄鹄矶上，且三面临水，又西对晴川楼、汉阳城为佳。总之有不如岳州岳阳楼。君山一发，洞庭万顷，水天一色，杳无际涯，非若滕王、黄鹤眼界可指，故其胜为最，三楼皆西向，岳阳更雄。